Theodor Alarik Wilander

Theodor Alarik Wilander (14. tammikuuta 1841 Kuusamo – 5. joulukuuta 1909 Nivala) oli suomalainen tuomari ja Uudenkaarlepyyn pormestari.

Wilanderin vanhemmat olivat kappalainen, varapastori Johan Gabriel Wilander (1811–1892) ja Susanna Karolina Ervast. Hän pääsi ylioppilaaksi 1862 Kuopion kymnaasista ja suoritti Helsingin yliopistossa tuomarintutkinnon 1865. Wilander sai varatuomarin arvon 1869.

Wilander oli Uudenkaarlepyyn pormestarina 1871–1884 ja Piippolan tuomiokunnan tuomarina 1884–1905.

Theodor Alarik Wilander oli naimisissa 1871–1893 Betty Adelaide Sofia Barckin (k. 1893) ja vuodesta 1900 Elin Maria Kuhlefeltin kanssa.

Lähteet 

Suomalaiset juristit
Suomalaiset tuomarit
Uudenkaarlepyyn pormestarit ja kaupunginjohtajat
Vuonna 1841 syntyneet
Vuonna 1909 kuolleet